**Oznámenie o prechode na nový spôsob fakturácie s možnosťou uplatnenie preddavkových platieb za vodné a stočné**

Oznamujeme Vám, že spoločnosť Západoslovenská vodárenská spoločnosť, a. s. prechádza na nový spôsob fakturácie, ktorý umožňuje uplatniť preddavkové platby za vodné a stočné. Na základe uvedeného došlo k zmene cyklu odpočtov na polročný cyklus pre jednotlivé odberné miesta zaradené do príslušných odčítacích trás. Odčítanie vodomerov v obci je s platnosťou od 01.01.2014 vykonávané 2x ročne, v mesiacoch **február** a **august.**Uvedená zmena si vyžaduje aj uzatvorenie novej **Zmluvy o dodávke vody z verejného vodovodu a odvádzaní odpadových vôd do verejnej kanalizácie** (ďalej len Zmluva) v zmlysle Všeobecných zmluvných podmienok platných od 01.01.2018. Západoslovenská spoločnosť, a. s. následne, po vykonaní odpočtu meradiel v zmysle harmonogramu odpočtov jednotlivých odberných miest, zašle odberateľom návrh novej Zmluvy a Harmonogram budúcich platieb za opakované dodávky. Výška navrhovanej zálohovej platby nie je záväzná a je možné ju zmeniť. Odberateľom bude zaslaný list, kde budú informovaní o tejto zmene.